text: 61 blev sigtet i storkontrol på motorvejen
  14 juni 2013 kl. 12.03
  3000 biler og 298 lastbiler blev torsdag kontrolleret i storkontrol på den sønderjyske motorvej. Politiethar fredag offentliggjort det samlede udbytte af aktionen, der resulterede i, at 61 blev sigtede for overtrædelser.
  Det var den helt store kontrolindsats, der var sat ind i går torsdag på den syd- og sønderjyske motorvej. 
  Syd- og Sønderjyllands Politi udførte kontrollen i samarbejde med Rigspolitiet, Skat, Bilinspektionen, Miljøstyrelsen, dyrlæger og en læge, der stod klar til at tage de nødvendige blodprøver på trafikanterne.
  Fra klokken 08.15 blev de tunge køretøjer blev ledt ind på Ustrup Vest og Øst. Her var der også sat et telt op, hvor sagsbehandlingen kunne foregå. Skat havde taget sin store mobile container-scanner med, så lastbiltogene kunne blive gennemlyst for mistænkeligt gods eller ulovlige persontransporter. 
  Samtidig blev person- og varevogne ledt ind på Øster Løgum Øst, hvor der også blev set på både køretøjerne og chaufførerne.
  Det glædelige var, at der ikke blandt omkring 600 kontrollerede lastbilchauffører var en eneste sprit-bilist.
  Af de cirka 3.000 kontrollerede person- og varebiler på Øster Løgum Øst Rasteplads var de cirka 1.000 udenlandske.
  Ud af samtlige standsede ved Øster Løgum blev:
  19 personer sigtet for overtrædelser
  Fire blev sigtet for spirituskørsel - alle bilister i person- og varebiler.
  En havde slet ikke erhvervet kørekort.
  Syv havde glemt at få kørekortet med.
  To blev sigtet for fejl og mangler ved bilen.
  Seks blev sigtet for forskellige andre færdselsovertrædelser.
  